[Foto's] Arend vlieg byna met kind weg | Maroela Media
[Foto's] Arend vlieg byna met kind weg
Die Arend probeer die seuntjie met sy kloue optel (Foto: Instagram via 55Chris)
Toeskouers by 'n wildleweskou in Australië het Dinsdag verstom toegekyk toe 'n arend 'n jong seuntjie vir prooi aangesien het en op hom toegesak het.
Die BBC berig die seuntjie, wat glo tussen ses en agt jaar oud is, het ongedeerd, met slegs 'n vlak sny aan sy gesig, daarvan afgekom.
Toeskouers by dié skou in die Alice Springs Dessert Park het gesê die arend het glo probeer om die seuntjie "soos 'n klein dier" op te raap met sy kloue.
Christine O'Connell, een van die toeskouers, het ook vertel die arend het glo van 'n geskatte afstand van 15 meter op die seuntjie afgepyl.
"'n Man wat nader aan die seuntjie gesit het, het gesê die kind het glo sy ritssluiter voortdurend op en af beweeg. Die geluid hiervan het die arend se aandag getrek, en die arend het probeer om hom met sy kloue te lig," het sy gesê.
Wildbewaarders het egter gou tot sy redding gekom.
'n Ondersoek na die voorval word gedoen.
Bron: BBC, UPI
Die Arend slaag nie daaraan om die seuntjie te lig nie (Foto: Instagram via 55Chris)
Amerika foto's wildediere
[Video] Meisies verstom met fietsry-ballet
[Video] Handige wenk met ou tandepasta-buisies
Kan jy jou oe glo dat daar nie gepoog word om die bedreigde seuntjie te red nie, maar dat 'n onbetrokke iemand dit op kamera wil vasle?
Die aanhoudende (en sekerlik baie irriterende) oop-en-toemaak van die rits het die arend se aandag getrek. Leer ook die kind om die natuur te respekteer. Roofdiere en -voëls is presies dit.
Wil nie bespiegel nie, wonder of dit die kind se ma is wat eenvoudig net sit en toekyk.. En al is dit nie die ma nie.. watter tiepe mens is sy, dat sy net sit… Waglik…..
Lekker lag ek nou vir Cheryl. Dis nie asof die arend doodluiters op die kind afgestap het nie. Hierdie dinge gebeur in n breukdeel van n sekond. Lyk die ma vir jou na n ninja wat supervinnige bewegings kan maak?